b"\n_START_ARTICLE_\nCuirassat Jaime I\n_START_SECTION_\nCaracter\xc3\xadstiques t\xc3\xa8cniques\n_START_PARAGRAPH_\nEl Jaime I tenia una eslora de flotaci\xc3\xb3 132 metres i 140 d'eslora total. La m\xc3\xa0nega era de 24 metres i un puntal de 7,8 metres; el seu franc bord era de 4,6\xc2\xa0m al mig del vaixell. El seu sistema de propulsi\xc3\xb3 consist\xc3\xad de turbines de vapor Parsons de quatre eixos i de dotze calderes Yarrow. Els motors tenien 11.600\xc2\xa0kW i donaven una velocitat m\xc3\xa0xima de  19,5 nusos (36,1\xc2\xa0km/h). Jaime I tenia un abast de navegaci\xc3\xb3 de 5.000 milles n\xc3\xa0utiques (9.300\xc2\xa0km) a una velocitat de 10  nusos (19\xc2\xa0km/h). La seva tripulaci\xc3\xb3 era de 854 tripulants i auxiliars._NEWLINE_L'armament del Jaime I constava d'una bateria principal de vuit canons de 305/50\xc2\xa0mm muntats en quatre torretes. Una torreta era a la proa, dos eren al mig del vaixell, i la quarta era a popa. Aquest esquema de muntatge es va preferir a superposar torretes. La seva bateria secund\xc3\xa0ria consistia en vint canons de 120\xc2\xa0mm en 2 casamates al llarg de la longitud del buc que, pel fet de ser massa properes a la l\xc3\xadnia de flotaci\xc3\xb3, va fer que aquest vaixell fos poc \xc3\xbatil en cas de maror. Tamb\xc3\xa9 tenia quatre canons menors i dues metralladores. El seu blindatge tenia un gruix de 8\xc2\xa0mm al centre del vaixell; les torretes de la bateria principal van ser protegides amb el mateix blindatge. El blindatge dels costats de la torre del pont tenia un gruix de 254\xc2\xa0mm. El blindatge de la coberta tenia un gruix de 38\xc2\xa0mm.\n_START_SECTION_\nHist\xc3\xb2ria\n_START_PARAGRAPH_\nEs va iniciar la construcci\xc3\xb3 del Jaume I a les drassanes de la Sociedad Espa\xc3\xb1ola de Construcci\xc3\xb3n Naval\xc2\xa0 al Ferrol, el 5 de febrer de l'any 1912. Va ser avarat el 21 de setembre de 1914, menys de dos mesos despr\xc3\xa9s de l'inici de Primera Guerra Mundial. Espanya va optar per la neutralitat durant el conflicte, per\xc3\xb2 el fet que Gran Bretanya subministrava\xc2\xa0 l'armament i altres materials, els treballs de finalitzaci\xc3\xb3 del Jaime I es varen retardar considerablement. El vaixell no va ser completat fins al 20 de desembre de l'any 1921, ja finalitzada la Gran Guerra. Es va unir als seus dos vaixells germans a la 1a Esquadra de l'Armada Espanyola. Jaime I va entrar en acci\xc3\xb3 contra els insurgents del Marroc en la Guerra del Rif a l'inici de la d\xc3\xa8cada de 1920 i va ser danyat per una bateria costanera de les tropes insurgents avariant el vaixell l'any 1924._NEWLINE_Va servir a l'Armada Republicana espanyola en la Guerra Civil espanyola. A l'esclat de la sublevaci\xc3\xb3 militar contra la Rep\xc3\xbablica, operadors de radiotelefonia de l'Armada operant a la seu de Madrid, varen interceptar missatges radiof\xc3\xb2nics del General Franco a rebels del seu b\xc3\xa0ndol nacionalista que eren al Marroc. Es varen alertar les tripulacions del Jaime I i altres vaixells, que es varen amotinar contra els oficials revoltats en favor de la rebel\xc2\xb7li\xc3\xb3 nacionalista assegurant que els vaixells quedessin sota control Republic\xc3\xa0. No obstant aix\xc3\xb2 els vaixells varen sofrir les dificultats conseq\xc3\xbc\xc3\xa8ncia d'una pobra disciplina i dels avalots en els quals es varen assassinar molts dels seus oficials i de la desconfian\xc3\xa7a en els oficials supervivents. En els primers mesos de la guerra, Jaime I va bombardejar unes places rebels, com Ceuta, Melilla i Algesires. A Algesires va disparar amb el seu armament secundari el canoner Nacionalista Eduardo Dato, el qual va ser m\xc3\xa9s tard reparat i retornat al servei._NEWLINE_Durant la Guerra Civil, Jaime va ser avariat per un atac d'avions nacionalistes a M\xc3\xa0laga el 13 d'agost de 1936; una sola bomba, petita, va copejar el vaixell a la proa causant m\xc3\xadnims danys. El 21 de maig de 1937, va rebre un atac quan era en dic sec per reparacions a Cartagena. Tres bombes varen impactar el vaixell tamb\xc3\xa9 amb nom\xc3\xa9s danys menors. El 17 de juny, mentre era a Cartagena en tasques de manteniment, es va produir una explosi\xc3\xb3 interna accidental i foc, tot i que es va sospitar que era sabotatge. Va ser reflotat per\xc3\xb2 es va determinar que la reparaci\xc3\xb3 era in\xc3\xbatil. El 3 de juliol de 1939 es va iniciar a desguassar que va finalitzar l'any 1941._NEWLINE_A 1940 es varen recuperar tots els canons; les torretes de bessones anteriors i posteriors varen ser utilitzats en bateries costaneres D9 i D10 de Gibraltar, El Vigia i Cascabel respectivament, prop de Tarifa. Aquestes instal\xc2\xb7lacions es varen abandonar el 1985, per\xc3\xb2 les torretes bessones i els canons s\xc3\xb3n encara al lloc tot i que en franca degradaci\xc3\xb3. Tots els altres canons van ser col\xc2\xb7locats en diverses ubicacions."